Temeljem članka 13. stavak 8. Zakona o zaštiti od požara („Narodne Novine“ broj 92/10) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na . sjednici održanoj 2021. donijelo je

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE KLOŠTAR PODRAVSKI ZA 2020. GODINU**

# 1. UVOD

Zaštita od požara uređena je Zakonom o zaštiti od požara ("Narodne Novine" broj 92/10) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Subjekti su osim fizičkih i pravnih osoba propisanih zakonom i pravne osobe i udruge koje obavljaju vatrogasnu djelatnost te jedinice lokalne i područne (regionalne) samouprave. Županija donosi plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Procjena ugroženosti i plan zaštite od požara županije temelje se na procjenama ugroženosti i planovima zaštite od požara gradova i općina na području županije. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Sukladno članku 13. stavak 8. Zakona o zaštiti od požara, predstavničko tijelo županije jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unaprjeđenja zaštite od požara županije.

Vatrogasna djelatnost uređena članku 1. navedenog zakona stoji: Vatrogasna djelatnost je sudjelovanje u provedbi je Zakonom o vatrogastvu ("Narodne Novine" broj 125/19). U preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama.

Ovim Zakonom je određen način rada vatrogasnih organizacija: vatrogasnih zajednica, profesionalnih (javnih) i dobrovoljnih vatrogasnih postrojbi kao i vatrogasnih postrojbi u gospodarstvu. Pravilnikom o međusobnim odnosima vatrogasnih postrojbi u vatrogasnim intervencijama ("Narodne Novine" broj 65/94) vatrogasna intervencija definirana je kao djelovanje vatrogasne postrojbe na gašenju požara kao i druga djelovanja vatrogasne postrojbe u slučaju eksplozije, prometnih i drugih nesreća, djelatnosti prilikom elementarnih nepogoda te pri postupcima spašavanja iz visokih objekata i drugih sličnih intervencija spašavanja ljudi i materijalnih dobara. Nadalje, Pravilnikom o osnovama organiziranosti vatrogasnih postrojbi na teritoriju Republike Hrvatske ("Narodne Novine" broj 61/94) definirane su osnove organiziranosti, obučenosti i opremljenosti vatrogasnih postrojbi, razmještaj i način uzbunjivanja.

# 2. ORGANIZACIJA VATROGASTVA NA PODRUČJU OPĆINE KLOŠTAR PODRAVSKI

Na području Općine Kloštar Podravski nema profesionalne vatrogasne postrojbe, Općina ima ugovor s JVP Đurđevac o pružanju usluga na području Općine. Na području Općine djeluje Dobrovoljno vatrogasno društvo Kloštar Podravski, Dobrovoljno vatrogasno društvo Kozarevac i Dobrovoljno vatrogasno društvo Prugovac. Navedeni DVD-i čine Vatrogasnu zajednicu Općine Kloštar Podravski te operativno pokrivaju područje Općine.

Broj operativnih vatrogasaca potpuno zadovoljava. U narednom periodu trebalo bi pristupiti permanentnom obučavaju postojećeg broja vatrogasaca, kao i nabavi nove opreme. Nastavnim tabelarnim prikazom predočeni su osnovni podaci o operativnim snagama vatrogastva na području Općine.

Tablica 1: Prikaz podataka operativnih snaga vatrogastva Vatrogasne zajednice Općine Kloštar Podravski

|  |  |
| --- | --- |
| **POPIS POSTOJEĆE OPREME** | - komplet za gornji dio tijela (majica, prsluk i kapa) 6 komada  - rukavice 50 komada  - maska za lice 50 komada.  pored ove opreme koju smo dobili imamo i svoju vatrogasnu opremu koja obuhvaća:  - 1 kombi,  - 1 pick up vozilo,  - 2 navalna vozila  - 2 traktorske cisterne  - ostala vatrogasna oprema |
| **BROJ ČLANOVA**  (zaposleni, operativni, volonteri) | struktura članstva:  - djeca 6-12g…………………………35  - mladež 12-16g…………………….33  - operativni…………………………..38  - izvršni………………………………….61  - ostali…………………………………..40  - ukupno……………………………….207  - zaposlenih nema  - volontera 1 |
| **POPIS AKTIVNOSTI PROVEDENIH U 2020.god.**  (akcije, edukacije, usavršavanja, intervencije i sl.) | Akcije: Nadziranje provedbe mjera Stožera Civilne zaštite: Obilazak terena  trgovina, ugostiteljskih objekata, okupljanja, groblja kod sprovoda .  Upozorenje građanima i poslodavcima koji se ne pridržavaju mjera. |

# 3. PREVENTIVNA DJELATNOST

Općina Kloštar Podravski, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Kloštar Podravski obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Kloštar Podravski i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Kloštar Podravski,
* predložiti usvajanje Plana aktivnog uključenja svih subjekata zaštite od požara na području Općine Kloštar Podravski, vodeći računa o uskladbi s Planom angažiranja vatrogasnih snaga na području Koprivničko - križevačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne Novine” broj 25/01), a izvješće o istome dostaviti Vatrogasnoj zajednici Koprivničko - križevačke županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Kloštar Podravski obavezno se dostavljaju Vatrogasnoj zajednici Koprivničko - križevačke županije – županijskom vatrogasnom zapovjedniku i Službi civilne zaštite Koprivnica.

# 4. FINANCIRANJE

Općina Kloštar Podravski je na žiro račun Vatrogasne zajednice Kloštar Podravski uplatila sredstva u iznosu od 113.720,00 kuna.

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom, te pružanju tehničke pomoći u nezgodama, ekološkim i drugim nesrećama.

Da bi se što uspješnije i što brže moglo odgovoriti na požarne i druge potencijalne ugroze, vatrogasnu službu na području Općine potrebno je stalno nadograđivati, usavršavati i osuvremenjivati *(uvođenje u vatrogastvo novih članova, osposobljavanje i usavršavanje kadrova, nabava suvremene tehničke opreme i sl.).* Budući da se vatrogasna društva aktivno uključuju u sve intervencije na svom području djelovanja, potrebno je sustavno zanavljati vozni park i opremu. Općina Kloštar Podravski dužna je bez odlaganja opremiti vatrogasna društva s opremom koja nedostaju sukladno Pravilniku.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# PROVEDBA GODIŠNJEG PROVEDBENOG PROGRAMA UNAPREĐENJA ZAŠTITE OD POŽARA OPĆINE KLOŠTAR PODRAVSKI ZA 2020.god.

* Općina Kloštar Podravski sukladno stvarnim potrebama i u skladu s člankom 13. Zakona o zaštiti od požara („Narodne Novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima., usklađuje Procjenu ugroženosti od požara i tehnološke eksplozije te Plan zaštite od požara Općine Kloštar Podravski.
* Općinsko vijeće Općine Kloštar Podravski donijelo je Odluku o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom i šumskom zemljištu (KLASA: 320-01/19-01/06, URBROJ: 2137/16-19-01, od 16.07.2019.god.).
* Sukladno izračunu iz Procjene ugroženosti od požara i tehnološke eksplozije te Planu zaštite od požara Općine Kloštar Podravski, osiguran je potreban broj operativnih vatrogasaca te ih se kontinuirano osposobljava i obučava za različite specijalnosti u vatrogastvu.
* Omogućeno je nesmetano obavljanje inspekcijskog nadzora od strane inspektora unutarnjih poslova Policijske uprave Koprivničko – križevačke te Općina Kloštar Podravski postupa po zahtjevima i naredbama inspektora. Posljednji inspekcijski nadzor izvršen je 07.08.2020.god.
* Vatrogasne postrojbe s područja Općine Kloštar Podravski opremljene su sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara Općine Kloštar Podravski.
* Općinski načelnik Općine Kloštar Podravski donio je Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova.

OPĆINSKO VIJEĆE

OPĆINE KLOŠTAR PODRAVSKI

KLASA:

URBROJ:

Kloštar Podravski, . ožujka 2021.

PREDSJEDNIK:

Antun Karas